|  |  |  |  |  |  |  |
| --- | --- | --- | --- | --- | --- | --- |
| **Τίτλος μαθήματος** | **Καινή Διαθήκη και Ανατολική Μεσόγειος: Από τον Κύριο Ιησού στον απόστολο Παύλο και την Αποκάλυψη του Ιωάννη** | | | | | |
| **Κωδικός μαθήματος** |  | | | | | |
| **Τύπος μαθήματος** |  | | | | | |
| **Επίπεδο** |  | | | | | |
| **Έτος /Εξάμηνο** |  | | | | | |
| **Όνομα διδάσκοντα** | Σωτήριος Δεσπότης | | | | | |
| **ECTS** |  | **Διαλέξεις/ εβδομάδα** |  | | **Εργαστήρια/ εβδομάδα** | |
| **Σκοπός και στόχοι μαθήματος** | Το μάθημα εμβαθύνει κατεξοχήν στον Παύλο, στο έργο του, καθώς και στη διαχρονική και διαπολιτισμική επιρροή που αυτό άσκησε και ασκεί στον σύγχρονο Κόσμο. Παράλληλα, σκοπεύει να εξοικειώσει τους φοιτητές με τη σύγχρονη έρευνα σε πλειάδα γνωστικών αντικειμένων που άπτονται της επιστημονικής μελέτης της Κ.Δ. Αναφέρεται στη «γλώσσα» και τη ρητορική, αλλά και τους κανόνες της προφορικότητας και της παράδοσης, εστιάζει στους τρόπους συγγραφής επιστολών και άλλων κειμένων, στην ιδιαιτερότητα του γένους – είδους κάθε συγγράμματος, στις θεωρίες περί πολλαπλών συγγραφέων, στο ιστορικό πλαίσιο, στο ιδιαίτερο θεολογικό βάρος, στη συγκρότηση ενός Κανόνα αλλά και στην αντιγραφή των κειμένων καθώς επίσης και στις κύριες ερμηνευτικές προσεγγίσεις της Κ.Δ.  Η ύλη κατανέμεται με βάση τα έργα του Παύλου και εστιάζει στο περιεχόμενό τους, στο πολιτιστικό και κοινωνικό πλαίσιο της συγγραφής τους, καθώς και στη στοχοθεσία των συγγραφέων τους. Έμφαση δίδεται στην Παύλεια Θεολογία, ειδικά σε θέματα του φύλου, καθώς και πρωτόλειες αναφορές που αργότερα επηρεάζουν την οικολογία, τη βιοηθική, καθώς και την αποδοχή του ξένου, εντός της παγκοσμιοποιημένης Ελληνιστικής περιόδου, σε αντιπαράθεση και σύγκριση με τη σύγχρονη παγκοσμιοποιημένη κοινωνία. Έμφαση δίνεται και στην Αποκάλυψη του Ιωάννη, η οποία αντιμετωπίζει την αυτοθεοποίηση της πολιτικής Εξουσίας και τον διωγμό.    Επιχειρείται η προσέγγιση της α’ και β’ ιεραποστολικής περιοδείας του Παύλου η οποία εστιάστηκε κατεξοχήν στην ανατολική Μεσόγειο βάσει της ερμηνείας των κεφαλαίων 13-20 των Πράξεων. Δεν πρόκειται για απλή περιγραφή της πορείας του αποστόλου των εθνών ούτε απλή καταγραφή των επικαιροποιημένων αρχαιολογικών δεδομένων των σταθμών από όπου διήλθε αυτός η οποία (καταγραφή) πάντα προηγείται της αναλύσεως. εξετάζεται αφηγηματολογικά και ρητορικά κάθε περικοπή προκειμένου τελικά να εξαχθούν τα διαχρονικά θεολογικά μηνύματα ελπίδας και σωτηρίας που εκπέμπει διαχρονικά το έντεχνο κείμενο του ευαγγελιστή Λουκά στους θεόφιλους και όχι μόνον. Ειδικότερα ανιχνεύονται (α) ο ρόλος που διαδραματίζει εκάστη περικοπή στην ευρύτερη συνάφεια των κεφ. 13-19 που έπονται του κεντρικού για τις *Πράξεις των Αποστόλων* γεγονότος της Αποστολικής Συνόδου (συγχρονική θεώρηση), (β) οι φιλολογικές τεχνικές που χρησιμοποιούνται καθώς επίσης και τα κενά (gaps) εκάστης αλλά και (γ) τα μηνύματα που εκπέμπονται μέσω αυτών των τεχνικών στους πρώτους θεόφιλους ακροατές. Τέλος εξετάζονται συνοπτικά οι δίκες του Παύλου μετά τη σύλληψή του στην Ιερουσαλήμ και το ταξίδι του Παύλου στη Ρώμη και το Ναυάγιο στη Μελίτη. Και σε αυτό η ερμηνεία δεν εστιάζεται αναφορικά με την ταυτότητα της Μελίτης (αν είναι η Κεφαλονιά όπως εικάζεται εσχάτως) αλλά με την δραματική δομή της «Οδύσσειας» και του ανοιχτού τέλους των *Πράξεων των Αποστόλων*, όπου και αναδεικνύεται ο λυτρωτικός ρόλος της παρουσίας του ευαγγελιστή στο μέσον ενός πολυφυλετικού «σκάφους» που πλέει στην άβυσσο με προορισμό την αιώνια Πόλη.  Παράλληλα, καθώς τα βιβλία της ΚΔ αποτελούν ιερά κείμενα του Χριστιανισμού, αλλά αντλούν από τις Εβραϊκές Γραφές τόσο γλωσσικά όσο και θεολογικά, οι συμμετέχοντες καλούνται να κατανοήσουν εμπειρικά και θεωρητικά τις ερμηνευτικές διαφοροποιήσεις, τα σημεία σύγκλισης και απόκλισης μεταξύ Ιουδαϊσμού και Χριστιανισμού, αλλά και την επιρροή των κειμένων αυτών στην ιστορία, στην κοινωνία και στον πολιτισμό της Δύσης. Έμφαση, εξάλλου, δίδεται στη διαπολιτισμικότητα, καθώς οι συμμετέχοντες εκτίθενται στις ρίζες Ιουδαϊσμού, Χριστιανισμού και -με εισαγωγικές παρατηρήσεις- Ισλάμ. Έτσι, διακρίνουν στο κείμενο τις ρίζες της σύγχρονης δυτικής κοινωνίας, εστιάζοντας στο τρέχον κοινωνικό και θρησκειολογικό status quo του Δυτικού κόσμου και της διάδρασης με τον Μεσοανατολικό.  Με την επιτυχή ολοκλήρωση του μαθήματος οι φοιτητές και οι φοιτήτριες:   * Θα μπορούν να αναγνωρίζουν, να κατανοούν και να εμβαθύνουν στο πρωτοπαγκοσμιοποιημένο περιβάλλον στο οποίο γεννήθηκε και διαδόθηκε ο Χριστιανισμός ή μάλλον η «Οδός», όπως αυτός πρωτοονομάστηκε. * Θα διακρίνουν ποια στοιχεία προσέλαβε δημιουργικά ο Χριστιανισμός από τα ποικίλα ρεύματα, τα οποία ήταν ενταγμένα στον «Ιουδαϊσμό» και τον «Ελληνισμό» και τι ουσιαστικά πρόσφερε στον άνθρωπο και την κοινωνία του. * Θα εκτιμήσουν την σχέση του Χριστιανισμού και με την Ιστορία και με τη Γεωγραφία. θα μπορούν να αξιοποιούν την προηγούμενη γνώση τους προκειμένου να εντοπίσουν βασικές επιρροές στη διαμόρφωση της θεολογίας της πρώτης Εκκλησίας, καθώς θα μπορούν να εντοπίζουν στα κείμενα του πρώιμου χριστιανισμού φιλοσοφικές «επιρροές» και ιουδαϊκά «δάνεια», ως στοιχεία μιας διαλογικής συνύπαρξης. * Να εντρυφήσουν στη συγχρονική αφηγηματολογική και ρητορική ανάλυση βιβλικών περικοπών στη συνάφειά τους και όχι μεμονωμένα προκειμένου τελικά να εξαχθούν διαχρονικά θεολογικά μηνύματα. * Θα εξοικειωθούν με βασικές πτυχές της πρωτοχριστανικής θεολογίας και θα μπορούν συγκροτημένα και με σαφήνεια να αναπτύσσουν πτυχές της, ενώ ταυτόχρονα θα μπορούν να δημιουργούν συσχετισμούς μεταξύ Ιουδαϊκών, Ελληνικών και Χριστιανικών «μοτίβων» και να συνάγουν πρακτικά συμπεράσματα. * Θα διακρίνουν την επιρροή των πηγών του Ιουδαϊσμού και του Χριστιανισμού στη σύγχρονη Δυτική κοινωνία, με έμφαση στο πολιτιστικό (λ.χ. έργα τέχνης, λογοτεχνία) και κοινωνικό (λ.χ. αντισημιτισμός). * Θα διακρίνουν την επιρροή της Π.Δ. στην Κ.Δ., στη λειτουργική ζωή της Εκκλησίας, καθώς θα αναγνωρίζει σημεία σύγκλισης μεταξύ Ιουδαϊσμού και Χριστιανισμού, στο πλαίσιο του σύγχρονου διαθρησκευτικού διαλόγου.   Στο πλαίσιο της μελέτης των πηγών ο φοιτητής   * Θα συνεργάζεται με τους συναδέλφους του, ώστε να αξιολογήσουν και να αξιοποιήσουν το διαδίκτυο και τις ηλεκτρονικές πηγές, με κριτική ματιά και με έμφαση στη διαφοροποίηση του επιστημονικού κειμένου με αυτό που γράφεται ανώνυμα ή προπαγανδιστικά. * εφαρμόζει διάφορες ερμηνευτικές μεθόδους για την ερμηνεία, την κατανόηση και τη βασική χρονολόγηση κειμένων της αρχαιότητας. * αξιοποιεί τα βασικά εργαλεία για την μελέτη κειμένων που έχουν συντεθεί στα αρχαία Ελληνικά και να διακρίνει τις υφολογικές διαφορές (λ.χ. σημιτισμοί στη σύνταξη). Ο στόχος επιτυγχάνεται με το συνδυασμό της ύλης που έχει καλύψει ο φοιτητής στη δευτεροβάθμια εκπαίδευση και την ενίσχυσή της με τις μεθόδους που εφαρμόζονται σε ακαδημαϊκό επίπεδο. * συμμετάσχει στο διαπολιτισμικό διάλογο, κατανοώντας την επιρροή της θρησκευτικής ταυτότητας στη διαμόρφωση ιδεολογιών. * περιγράφει τη βασική προβληματολογία της σύγχρονης έρευνας για την Κ.Δ., με έμφαση στη χρονολόγηση, στις ερμηνευτικές μεθόδους και στις ηλεκτρονικές πηγές, ως αρωγούς της έρευνας. * επιλέγει μεταξύ των σύγχρονων ηλεκτρονικών βάσεων για την μορφολογική και συντακτική μελέτη του κειμένου, καθώς και τη δυνατότητα σύγκρισης του ύφους μεταξύ διαφορετικών κειμένων της αρχαιότητας. * διατυπώνει με δομημένη και επιστημονικά αποδεκτή μορφή (γλώσσα και βιβλιογραφία) επιχειρηματολογία για την ερμηνευτική προσέγγιση που εφαρμόζει σε κείμενα της Π.Δ. * αξιοποιεί ηλεκτρονικές ακαδημαϊκές πηγές για την άντληση πληροφοριών και την κριτική παρουσίασή τους. * κρίνει τη δυναμική σχέση μεταξύ αιτίας και αιτιατού, ειδικά στην επιρροή της Χριστιανικής θρησκείας στην κοινωνία (Χριστιανισμός και ισότητα ή ανισότητα των δύο φύλων) και, κατά περίπτωση, στις πολιτικές ιδεολογίες (λ.χ. νεοσυντηρητικές τάσεις στις Δυτικές χώρες, Χριστιανισμός και αντισημιτισμός). * αναγνωρίζει τις θρησκευτικές και κοινωνικές τάσεις στο Δυτικό κόσμο, εντοπίζοντας τις ρίζες τους στη θρησκειολογία του Ιουδαϊσμού, του Χριστιανισμού και του Ισλάμ. * αναγνωρίζει την επιρροή της Κ.Δ. στη διαμόρφωση της Ελληνικής και δυτικής εν γένει κοινωνίας, μέσω της τέχνης (λ.χ. ζωγραφική, αρχιτεκτονική, κινηματογράφος) και να αξιολογεί τις διαφοροποιήσεις και τις συγκλίσεις με τα πρωτότυπα βιβλικά κείμενα, πέρα από στερεότυπα ή ανακρίβειες που έχουν επικρατήσει. | | | | | |
| **Μαθησιακά αποτελέσματα** | 1. Να ανακαλούν τους βασικούς σταθμούς και τις μεθόδους της μαρτυρίας του Κηρύγματος του Εσταυρωμένου και Αναστάντος από τα Ιεροσόλυμα στην Αντιόχεια και κατόπιν στην Κύπρο και τέλος πέριξ του Αιγαίου.  2. Να αναλύουν τα διλήμματα, υπαρξιακά και κοινωνιολογικά, τα οποία κλήθηκε να αντιμετωπίσει σε ένα περιβάλλον παγκοσμιοποιημένο  3. Να εξετάζουν και να αποτιμούνε τη στρατηγική, ρητορική και άλλη τακτική, την οποία ακολούθησε κατεξοχήν ο Π. για να "επιΚοινωνήσει" το μήνυμά του σε ακροατήρια ποικίλα.  4. Να διερευνούνε τους δείκτες ταυτότητας του Χριστιανισμού στο πλαίσιο μιας παγκοσμιοποιημένης Οικουμένης.  5. Να ευαισθητοποιούνται σε δράσεις στον εκκλησιαστικό και πολιτικό Χώρο, οι οποίες να αποκαλύπτουν ότι η πεμπτουσία του ευαγγελικού Λόγου δεν αφορά στη σωτηρία της ψυχής και μάλιστα "μετά θάνατον" αλλά στην ψυχοσωματική υγεία και χαρά της Κοινότητας στο εδώ και το Τώρα (Λειτουργία πριν και μετά τη Λειτουργία). | | | | | |
| **Προαπαιτούμενα** | Πηγές της Εκκλησιαστικής Ιστορίας της Κύπρου και Ελλάδος. | | | **Συναπαιτούμενα** | | Η Εκκλησιαστική Ιστορία του Ελλαδικού χώρου ως το Αυτοκέφαλο.  Ορθόδοξη πνευματικότητα στον ελλαδικό χώρο.  Ελληνικός Πολιτισμός και Ορθόδοξη Χριστιανική Εκκλησία  Ιστορική επισκόπηση της Ορθοδόξου Θεολογίας |
| **Περιεχόμενο μαθήματος** | Με την επιτυχή ολοκλήρωση του μαθήματος, ο φοιτητής θα μπορέσει να κατανοήσει τις συνθήκες κάτω από τις οποίες γεννήθηκε στην Αγία Γη και διαδόθηκε από τον απόστολο των εθνών Παύλο ο Χριστιανισμός στην Ανατολική Μεσόγειο.  Επίσης μέσω της κριτικής προσέγγισης των φιλολογικών πηγών (κατεξοχήν του δίτομου έργου του Λουκά [του Ευαγγελίου και των Πράξεων των Αποστόλων] αλλά και των παύλειων Επιστολών και της Αποκάλυψης του Ιωάννη), των επιγραφών και των άλλων αρχαιολογικών ευρημάτων, παλαιών και κατεξοχήν των νεότερων, θα είναι ικανός να "κοινωνήσει" τη στρατηγική, τη ρητορική και την "ποιμαντική τέχνη" που ακολούθησαν οι «αυτόπτες μάρτυρες και υπηρέτες του λόγου» για να κηρυχθεί το Ευαγγέλιο του εσταυρωμένου Μεσσία στις πόλεις της Ανατολίας, της Κύπρου και πέριξ του Αιγαίου Πελάγους. Πλέον η μελέτη των παπύρων μας βοηθά να μελετήσουμε την Ιστορία της καθημερινότητας «ομάδων», οι οποίες στις φιλολογικές πηγές είναι αόρατες, όπως οι σκλάβοι, οι γυναίκες, τα παιδιά. Είναι εξαιρετικά ενδιαφέρον το πώς ο Πρωτοχριστιανισμός με τη στροφή του στα «μωρά» του Κόσμου, προσέδωσε σε αυτά ταυτότητα, μετοχικότητα και προοπτική. Ιδίως ο αποκαλυπτισμός συνιστά κατ’ ουσίαν μία «κραυγή διαμαρτυρίας» και αντίστασης στην αυτοθεοποιημένη Πολιτική Εξουσία που εκμεταλλεύεται τις «ψυχές και τα κορμιά» των ανθρώπων.  Ειδικότερα τα "βήματα του απ. Παύλου στην Κύπρο και κατόπιν στην Ελλάδα" επί τη βάσει των έργων Πράξεις 13-19 και των Επιστολών του Παύλου, δεν ενδιαφέρουν μόνον εκείνον που επιθυμεί να "ξεναγηθεί" στα νεότερα αρχαιολογικά δεδομένα, τα οποία έρχονται συνεχώς στο φως. Ταυτόχρονα ο φοιτητής θα "ανακαλύψει" τις απαντήσεις του αυθεντικού Χριστιανισμού σε επίκαιρα φλέγοντα θέματα, που αφορούν στην οικολογία, τα δύο φύλα και τις σχέσεις τους, τον αντισημιτισμό, εσωτερισμό, την ψυχική υγεία κ.ά. Σε μια εποχή έντονης κινητικότητας και αναζήτησης ταυτότητας, το συγκεκριμένο μάθημα συνιστά πρό(σ)κληση σε ένα ταξίδι αυθεντικής "ψυχαγωγίας" και ανακάλυψης του τι πραγματικά καινούργιο κομίζει ο Χριστιανισμός σε παγκοσμιοποιημένες κοινωνίες ώστε να προκαλεί μεταστροφή και ελπίδα. | | | | | |
| **Μεθοδολογία διδασκαλίας** | [Τρόπος Παράδοσης](https://qa.auth.gr/el/class/1/600220913/M1/edit)  1**. Πρόσωπο με πρόσωπο**  **Χρήση Τ.Π.Ε. στη Διδασκαλία:** Τα μαθήματα συνοδεύονται από Παρουσιάσεις Power Point και Ερωτήσεις ηλεκτρονικές Αυτοαξιολόγησης. Ο φοιτητής έχει μέσω των ΑΝΟΙΚΤΩΝ ΜΑΘΗΜΑΤΩΝ Open Course (Interpretation of Acts) http://opencourses.uoa.gr/courses/SOCTHEOL2/ (ΠΟΛΥΜΕΣΑ και ΕΓΓΡΑΦΑ) τη δυνατότητα να επαναλάβει και να εμβαθύνει στην προσφερόμενη Ύλη του Μαθήματος.  **2. Ασύγχρονη μάθηση** με έμφαση στις ηλεκτρονικές πλατφόρμες υλικού (αποθετήρια κειμένων, ηλεκτρονικές βάσεις βιβλιογραφίας, ηλεκτρονικές εκδόσεις ακαδημαϊκών περιοδικών και συγγραμμάτων, **ηλεκτρονικές σημειώσεις του μαθήματος), χρήση ηλεκτρονικών διαφανειών, χρήση του υλικού που είναι διαθέσιμο στο** http://eclass.uoa.gr/courses/SOCTHEOL144/  Με τη χρήση προαιρετικών καθοδηγούμενων ασκήσεων, οι φοιτητές καλούνται να προετοιμαστούν για συγκεκριμένα θέματα και να αναφέρουν, στο πλαίσιο των παραδόσεων, τα πορίσματα από την έρευνά τους στο διαδίκτυο, με έμφαση σε επιστημονικές πηγές διαθέσιμες στο πλαίσιο της ανοιχτής πρόσβασης (Open Access), σύμφωνα με τις παροτρύνσεις για δημοσιεύσεις ερευνητικών έργων από την Ευρωπαϊκή Ένωση και αντίστοιχες πρωτοβουλίες Βορειοαμερικανικών Πανεπιστημίων.  Σκοπός αυτών των καθοδηγούμενων ασκήσεων είναι η εισαγωγή των φοιτητών στην έρευνα των πηγών, στην αξιολόγηση της επιστημονικής αξιοπιστίας ιστοσελίδων, αλλά και η παρότρυνσή τους για ενεργή συμμετοχή στο μάθημα | | | | | |
| **Βιβλιογραφία** | *Γαλίτη, Γ., Παύλος ο Απόστολος των Ελλήνων. Οδοιπορικό στην Ελλάδα και στην Κύπρο, φωτογραφίες Λ. Έβερτ, Αθήνα 2000.*  *Γκουτζιούδη, Μ., Καινοδιαθηκικές Μελέτες με τη Συνδρομή της Αρχαιολογίας, Θεσσαλονίκη: Μέθεξις 2012*  *Δεσπότη, Σ., Η ιεραποστολική Περιοδεία του Παύλου στον Ελλαδικό χώρο (Μακεδονία - Αχαΐα - Ασία). Αθήνα: Ουρανός 2010*  *Του ιδίου: Σπουδή στην Παύλεια Θεολογία, Αθήνα: Έννοια 2017*  *Του ιδίου: Η Αποκάλυψη του Ιωάννη. Ερμηνευτική Προσέγγιση στο βιβλίο της Προφητείας*. Τόμ. Α’, Αθήνα: Άθως 2005.  *Του ιδίου: Η Αποκάλυψη του Ιωάννη. To βιβλίο της Προφητείας*. Λειτουργική και Συγχρονική Ερμηνευτική Προσέγγιση, Τόμ. Β’, Αθήνα: Άθως 2007.  *Του ιδίου: Ιερά Ευαγγέλια. Το μήνυμα της Καινής Διαθήκης στο Σύγχρονο Άνθρωπο*. Αθήνα: Έννοια 2017.  *Δεσπότη, Σ., Η ιεραποστολική Περιοδεία του Παύλου στον Ελλαδικό χώρο (Μακεδονία - Αχαΐα - Ασία). Αθήνα: Ουρανός 2010*  *Του ιδίου: Σπουδή στην Παύλεια Θεολογία, Αθήνα: Έννοια 2017*  *Του ιδίου και* Α. Κονταλή, (επιμ.), Ο Απόστολος Παύλος. 1950 έτη από το Μαρτύριό του. Πρακτικά Συνεδρίου Ιεράς Μητροπόλεως Ηλείας και Τμήματος Κοινωνικής Θεολογίας ΕΚΠΑ (Πύργος και Αμαλιάδα, Φεβρουάριος 2017). Αθήνα 2019 (ελεύθερη πρόσβαση στο: <http://www.soctheol.uoa.gr/publishing.html>)  *Του ιδίου και* Κ. Κεφαλέα (επιμ.), *Συζητώντας με τον Απόστολο των Εθνών Παύλο και τον René Girard* Athens: Department of Social Theology and the Study of Religions 2019. (ελεύθερο στο: <http://www.soctheol.uoa.gr/publishing.html>).  *Του ιδίου:* Ο Απόστολος Παύλος κηρύττει στην Αθήνα: Η πρώτη συνάντηση Χριστιανισμού και Ελληνισμού, Αθήνα: Έννοια 2019  *Του ιδίου:* Βίβλος και Ποιμαντικές Εφαρμογές. ΠΑΙΔΑΓΩΓΙΚΗ ΑΞΙΟΠΟΙΗΣΗ ΒΙΒΛΙΚΩΝ ΚΕΙΜΕΝΩΝ Επιμορφωτικό Πρόγραμμα Ιδρύματος Ποιμαντικής Επιμόρφωσης Ιεράς Αρχιεπισκοπής, Αθήνα: ΙΕΠ 2022.  *Του ιδίου:* Αναψηλαφώντας τις Ταυτότητες των Χριστιανών της Μεσογείου τον 1ο και 2ο αι. μ.Χ. Η Πολυφωνία του Αρχέγονου Χριστιανισμού. Ανοικτά Ακαδημαϊκά Ηλεκτρονικά Συγγράμματα, ΚΑΛΛΙΠΟΣ (open access) Αθήνα 2022.  *.*  *Τσαλαμπούνη, Α., Η Μακεδονία στην εποχή της Καινής Διαθήκης, (Βιβλική Βιβλιοθήκη 23), Θεσσαλονίκη: Πουρναρά 2002*  *Elliger, Winfried, Paulus in Griechenland, SBS 92/93, Stuttgart 1978.*  Gibson, D. & McKinley M. M., *Ο Κώδικας του Ιησού*. Αθήνα: Ουρανός 2016  *Walker, P., In the Steps of Saint Paul. An Illustrated Guide to Paul’s Journeys Oxford: Lion 2008.*  Wright, N.T., *Απόστολος Παύλος: Η Ζωή και το Έργο*. Μτφρ Σ. Δεσπότη σε συνεργασία με Ι. Γρηγοράκη. Αθήνα: Ουρανός 2019.  **ΙΙ. Επιλογές ανά θεματική ενότητα του μαθήματος:** *Theological Research Archive -* [*http://www.biblicaltheology.com/research.html*](http://www.biblicaltheology.com/research.html)  Ανοιχτή πρόσβαση σε κείμενα της Αρχαίας Ελληνικής γραμματείας, με μορφολογικά μεταδεδομένα και σύνδεση σε ακαδημαϊκά λεξικά της Αρχαίας Ελληνικής: <http://www.perseus.tufts.edu/hopper/>  [*http://www.nestle-aland.com/en/read-na28-online/*](http://www.nestle-aland.com/en/read-na28-online/) *(κριτικό κείμενο της ΚΔ, 28η έκδοση)* Επίσης: <http://www.biblicaltheology.com/research.html>  - Συναφή επιστημονικά περιοδικά ανοιχτής πρόσβασης:The Bible and Critical Theory - <http://novaojs.newcastle.edu.au/ojsbct/index.php/bct/index>  The Bible and Interpretation - <https://bibleinterp.arizona.edu/>  TC: A Journal of Biblical Textual Criticism - <http://jbtc.org/#page=home>  - Προτεινόμενα Εργαλεία (μέσω συνδρομών HEAL-LINK ή ανοιχτής πρόσβασης):  ProQuest Dissertations & Theses Global (religion)  Religion Database του οίκου ProQuest  [Brill Dictionary of Ancient Greek Online](http://dictionaries.brillonline.com/montanari)  [Encyclopedia of Ancient Greek Language and Linguistics Online](https://referenceworks.brillonline.com/browse/encyclopedia-of-ancient-greek-language-and-linguistics)  [New Pauly Online](http://referenceworks.brillonline.com/browse/brill-s-new-pauly)  [Thesaurus Linguae Graecae (TLG)](http://stephanus.tlg.uci.edu/Iris/csearch.jsp)  <https://oadtl.org/> (βάση ακαδημαϊκών έργων για τη θεολογία, με ανοιχτή πρόσβαση  De Gruyter Open Access: <https://www.degruyter.com/view/j/opth>  <https://www.degruyter.com/dg/page/open-access-books/open-access-bcher>  Λογισμικό (δωρεάν) eSword  από τον H. Koester εκδόθηκε ψηφιακός δίσκος (CD-ROM) με τίτλο *Cities of Paul: Images and Interpretations from the Harvard New Testament and Archaeology Project*,Minneapolis, Fortress, 2004 όπου περιέχονται 282 διαφάνειες με φωτογραφικό υλικό από τις χριστιανικές κοινότητες της Ελλάδας και της Μ. Ασίας. Μία ακόμη ιστοσελίδα που διαθέτει υλικό αυτού του είδους είναι η Virtual World Project (<http://moses.creighton.edu/vr/com/toc.html>).  **ΙΙΙ. Επιπλέον Προτεινόμενη Βιβλιογραφία:**  **Α. Ελληνορωμαϊκές θρησκείες και αρχαίος πολιτισμός**  Armstrong, A. H., ed. Classical Mediterranean Spirituality: Egyptian. Greek. Roman. New York: Crossroad, 1986.  Idem. The Cambridge History of Later Greek and Early Medieval Philosophy. Cambridge: Harvard University Press, 1967.  Bernal, Martin. Black Athena: The Afro-Asiatic Roots of Classical Civilization. Vols. 1-. London: Free Association, 1987-.  Burkert, Walter. Greek Religion. Tr. John Raffan. Cambridge, MA: Harvard, 1985. Lucid standard reference work.  Idem. Ancient Mystery Cults. Cambridge, MA: Harvard, 1987.  Cantarella, Eva. Pandora's Daughters: The Role and Status of Women in Greek and Roman Antiquity. Maureen B. Fant, tr. Baltimore: Johns Hopkins University Press, 1986.  Cook, S. A.; Adcock, F. E.; Charlesworth, M. P.; and Baynes, N. H., eds. The Cambridge Ancient History. Cambridge: Harvard University, 1938-39. Volumes 7-12 cover Hellenistic history from 301 BCE to 324 CE.  Copleston, Frederick. A History of Philosophy. Vol. 1 Greece and  Rome. Parts 1 and 2. Rev. ed. Garden City, NY: Image Books, 1962.  Crawford, Michael. The Roman Republic. Cambridge: Harvard University Press, 1982.  Grant, Michael. From Alexander to Cleopatra: The Hellenistic World. New York: Scribner, 1982.  Idem and Rachel Kitzinger, Civilizations of the Ancient Mediterranean. 3 vols. New York: Scribners, 1988.  Grant, Robert M. Gods and the One God. Philadelphia: Westminster, 1986.  Hadas, Moses. Hellenistic Culture: Fusion and Diffusion. New York: W. W. Norton, 1959.  Koester, Helmut. Introduction to the New Testament. Vol. 1: History, Culture and Religion of the Hellenistic Age. Philadelphia: Fortress, 1982.  Long, A. A. Hellenistic Philosophy: Stoics, Epicureans, Sceptics. New York: Scribner, 1974.  MacMullen, Ramsay. Enemies of the Roman Order: Treason, Unrest, and Alienation in the Empire. Cambridge: Harvard University, 1966.  Idem. "Women in Public in the Roman Empire." Historia 29 (1980) 208-218.  Rudolph, Kurt. "Mystery Religions." Encyclopedia of Religion, 10:230- 39.  Snowden, Jr. F. M. Before Color Prejudice: The Ancient View of Blacks. Cambridge: Harvard University, 1983.  Idem. "Ethiopians in the Greco-Roman World," in The African Diaspora: Interpretive Essays. R. I. Rotberg and M. L. Kilson, eds. Cambridge: Harvard University, 1976.  Van Sertima, Ivan, ed. Black Women in Antiquity. New Brunswick, NJ: Transaction Books, 1985.  Veyne, Paul, ed. A History of Private Life: From Pagan Rome to Byzantium. Cambridge, MA: Harvard University Press, 1987.  **Β. Παύλος:**  *Barrett, C. K. Essays on Paul. Philadelphia: Westminster, 1982.*  *Beker, J. Christiaan. Paul the Apostle: The Triumph of God in Life and Thought. Philadelphia: Fortress, 1980.*  *Bornkamm, Günther. Paul. New York: Harper & Row, 1971.*  *Bultmann, Rudolf. The Theology of Paul. Part 2 of New Testament Theology. New York: Scribner, 1951, 1955.*  Despotis A., *Die “New Perspective on Paul” und die griechisch - orthodoxe Paulusinterpretation*. St. Ottilien: EOS Verlag 2014.  Του ιδίου: (Ed.). *Participation, Justification, and Conversion: Eastern Orthodox Interpretation of Paul and the Debate between “Old and New Perspectives on Paul”*. Tübingen: Mohr Siebeck 2017.  *Davies, W. D. Jewish and Pauline Studies. Philadelphia: Fortress, 1984.*  *Idem. Paul and Rabbinic Judaism: Some Rabbinic Elements in Pauline Theology. 4th ed. Philadelphia: Fortress, 1980.*  *Dibelius, Martin. Paul. Philadelphia: Westminster, 1953.*  *Doty, William G. Letters in Primitive Christianity. Philadelphia: Fortress, 1973.*  *Francis, Fred O. and Sampley, J. Paul. Pauline Parallels. 2d ed. Philadelphia: Fortress, 1984.*  *Fitzmyer, Joseph A. "Pauline Theology," in Jerome Biblical Commentary (1968) 799-827. Reprinted as Pauline Theology: A Brief Sketch. Englewood Cliffs, NJ: Prentice-Hall, 1967.*  *Furnish, Victor P. Theology and Ethics in Paul. Nashville: Abingdon, 1968.*  *Idem. "Pauline Studies," in Eldon J. Epp and George W. MacRae, eds. The New Testament and Its Modern Interpreters. Atlanta: Scholars Press, 1989, pp. 321-350.*  *Gager, John G. "The Case of Paul." Part 4 in The Origins of Anti- Semitism. New York/Oxford: Oxford University, 1983.*  *Hooker, Morna D. A Preface to Paul. London/New York: Oxford University, 1980.*  *Jewett, Robert. A Chronology of Paul's Life. Philadelphia: Fortress, 1979.*  *Keck. Leander E. Paul and His Letters. Philadelphia: Fortress, 1979.*  *Keck, Leander E. and Victor P. Furnish. The Pauline Letters. Nashville: Abingdon, 1984.*  *Meeks, Wayne A. The First Urban Christians: The Social World of the Apostle Paul. New Haven/London: Yale University, 1984.*  *Idem, ed. The Writings of St. Paul. New York: Norton, 1972. Well annotated. Includes important essays on Paul.*  *Raisanen, Heikki. Paul and the Law. Philadelphia: Fortress, 1986.*  *Sanders, E. P. Paul and Palestinian Judaism: A Comparison of Patterns of Religion. Philadelphia: Fortress, 1977.*  *Idem. Paul, the Law and the Jewish People. Philadelphia: Fortress, 1983.*  *Schoeps, Hans Joachim. Paul: The Theology of the Apostle in the Light of Jewish Religious History. Philadelphia: Westminster, 1961.*  *Schweitzer, Albert. The Mysticism of Paul the Apostle. New York: Macmillan, 1955, 1956.*  *Stendahl, Krister. Paul Among Jews and Gentiles. Philadelphia: Fortress, 1976.*  Wolter, M. *Paulus. Ein Grundriss seiner Theologie*, Neukirchen-Vluyn: Neukirchener Verlag 2011  *Δ.* **Υπομνήματα Αποκάλυψης**  **(Βλ.** <https://bestcommentaries.com/revelation/>)  *Aune, David E. Revelation. 3 vols. Word Biblical Commentary 52. Dallas: Word, 1997-98.*  *Koester, Craig R. Revelation and the End of All Things. Grand Rapids: Eerdmans, 2001.*  *Mounce, Robert H. The Book of Revelation. Revised ed. New International Commentary on the New Testament. Grand Rapids: Eerdmans, 1998.*  *Roloff, Jürgen. Revelation: A Continental Commentary. Minneapolis: Fortress, 1993.*  *Rowland, Christopher C. Revelation: Introduction, Commentary, and Reflections. Pp. 503-736 in The New Interpreter’s Bible 12. Nashville: Abingdon, 1998.*  *Schüssler Fiorenza, Elisabeth. Revelation: Vision of a Just World. Proclamation Commentaries. Minneapolis: Fortress, 1991.*  *Thompson, Leonard L. Revelation. Abingdon New Testament Commentaries. Nashville: Abingdon, 1998.*  **Δ. Διαπολιτισμικότητα (σύγχρονες θεωρίες και εφαρμογές)**  *Bennett, T., and J. Frow. The SAGE Handbook of Cultural Analysis. London, UK: Sage, 2008.*  *Berardo, B., D. K. Deardorff, and F. Trompenaars. Building Cultural Competence: Innovative Activities and Models. Sterling, VA: Stylus, 2012*  *Berry, J. W., J. S. Phinney, D. S. San, and P. Vedder. Immigrant Youth in Cultural Transition: Acculturation, Identity, and Adaptation Across National Contexts. New York, NY: Taylor and Francis Group, 2012.*  *Chen, G. M., and X. Dai. Intercultural Communication Competence: Conceptualization and its Development in Cultural Contexts and Interactions. Newcastle Upon Tyne, UK: Cambridge Scholars Publishing, 2014.*  *Cheong, P. H., J. N. Martin, and L. P. Macfadyen. New Media and Intercultural Communication: Identity, Community and Politics. New York, NY: Peter Lang Publishing, 2012.*  *Churchill, R. P. Human Rights and Global Diversity. Upper Saddle River, NJ: Pearson/Prentice Hall, 2006.*  *Cooper, P. J., C. Calloway-Thomas, and C. J. Simonds. Intercultural Communication: A Text with Readings. Boston, MA: Pearson/Allyn and Bacon, 2007.*  *Cortés, C. E. The Children Are Watching: How the Media Teach About Diversity. New York, NY: Teachers College Press, 2000*  Deardorff, D. K. The SAGE Handbook of Intercultural Competence. Thousand Oaks, CA: Sage, 2009. | | | | | |
| **Αξιολόγηση** | Κατά τη διάρκεια του εισαγωγικού μαθήματος, οι φοιτητές ενημερώνονται για τις απαιτήσεις του μαθήματος, καθώς και για τα ακόλουθα κριτήρια αξιολόγησής τους, έχοντας την ευκαιρία να ζητήσουν διευκρινίσεις ή και τροποποιήσεις.  Ι. Γραπτή τελική εξέταση (60%) που περιλαμβάνει:  - Ερωτήσεις πολλαπλής επιλογής  - Εφαρμογή ερμηνευτικών μεθόδων σε κείμενο  - Συγκριτική αξιολόγηση στοιχείων θεωρίας, με έμφαση στην κριτική κατανόηση του κειμένου της ΠΔ  ΙΙ. Συμμετοχή σε γραπτές εξετάσεις εντός του μαθήματος (πρόοδοι) για την αξιολόγηση της κατανόησης της έως τούδε παραδοθείσας ύλης, καθώς και την προετοιμασία για την τελική εξέταση (40%).  Η Αξιολόγηση πραγματοποιείται είτε μέσω Ερωτήσεων και Απαντήσεων (Γραπτή Εξέταση με Ερωτήσεις Εκτεταμένης Απάντησης)  είτε μέσω της σύνταξης Εργασίας (εφόσον το επιθυμεί ο φοιτητής) | | | | | |
| **Γλώσσα** | Ελληνική | | | | | |